cyanic-selkie/wikianc huggingface dataset:
Jeep Grand Cherokee
Πυρκαγιές λόγω επικίνδυνης δεξαμενής καυσίμων της 1ης και 2ης γενιάς
Το πιο μελανό σημείο όμως της δεύτερης γενιάς, όπως και της πρώτης, ήταν ότι η δεξαμενή καυσίμων ακόμα ήταν από ανεπαρκώς σκληρό πλαστικό χαμηλής αντοχής, και χωρίς καμία ενίσχυση, και είχε παραμείνει στο πίσω άκρο του αμαξώματος, πίσω ακριβώς από τον πίσω προφυλακτήρα και μάλιστα σε χαμηλότερο επίπεδο από αυτόν. Ως αποτέλεσμα, είχε εξαιρετικά υψηλό κίνδυνο πυρκαγιάς μετά από σύγκρουση, καθώς μπορούσε εύκολα να εκραγεί σε οπίσθια πρόσκρουση από χαμηλότερο αυτοκίνητο (ή που είχε γείρει μπροστά κατά πολύ στο φρενάρισμα, σε συνδυασμό και με το μεγάλο ύψος του αμαξώματος του Grand Cherokee) ή συχνά, επίσης, σε ανατροπή. Αυτό ήταν πραγματικά παράξενο και ανεξήγητο για τα έτη παραγωγής του, καθώς στη δεκαετία του 1990 και στα πρώτα έτη του 21ου αιώνα σχεδόν όλα πλέον τα αυτοκίνητα (εκτός ελάχιστων αμερικανικών που βασίζονταν ακόμα σε παλαιές πλατφόρμες) είχαν το ντεπόζιτο μπροστά από τον πίσω άξονα και προς το κέντρο του αμαξώματος. Η μετακίνηση και τοποθέτηση αυτή, είχε γίνει από τις περισσότερες εταιρείες (ιδίως από τις ευρωπαϊκές) σταδιακά κατά τη διάρκεια της δεκαετίας του 1970, ενώ στο Grand Cherokee έγινε μόλις τη σεζόν του 2005, αφού προηγουμένως κόστισε πάρα πολλές ανθρώπινες ζωές.
Εδώ πρέπει να τονιστεί ότι την ίδια ακριβώς εξαιρετικά επικίνδυνη διάταξη είχε και το αμέσως μικρότερο SUV Jeep Cherokee, τόσο της πρώτης, όσο και της δεύτερης γενιάς (ειδικότερα η δεύτερη και η τρίτη γενιά του, είχαν κυκλοφορήσει ως Jeep Liberty στις Ηνωμένες Πολιτείες), δηλαδή συνολικά τα έτη 1983 έως 2007 (η πρώτη γενιά παρήχθη από το 1983 έως το 2001, ενώ η δεύτερη γενιά από τον Απρίλιο του 2001 έως τον Ιούνιο του 2007 και κάποια αντίτυπα της δεύτερης γενιάς εξακολουθούσαν να υπάρχουν ως καινούρια στις αντιπροσωπείες έως και τα τέλη της δεκαετίας του 2000). Μάλιστα στην εποχή τους, μαζί με το Jeep Grand Cherokee, ήταν τα μοναδικά SUV παγκοσμίως που είχαν αυτήν την επικίνδυνη διάταξη. Αντιθέτως το σκληροτράχηλο τζιπ εκτός δρόμου Jeep Wrangler, ήδη από την πρώτη γενιά του, που κυκλοφόρησε το 1986, ως μοντέλο 1987, είχε το ντεπόζιτο στο κέντρο του αμαξώματος. Επίσης και άλλα συγγενικά, μηχανικώς, μοντέλα του Ομίλου τότε, όπως το μεσαίο pick-up Dodge Dakota (από την πρώτη γενιά του, το 1986, ως μοντέλο 1987), το μεσαίο SUV Dodge Durango (από την πρώτη γενιά του (που εισήχθη το 1997) και το μεγάλο pick-up Dodge Ram (από τη δεύτερη γενιά του, που κυκλοφόρησε την 1η Οκτωβρίου 1993) είχαν όλα το ντεπόζιτο στο κέντρο του αμαξώματος.
Επίσης, απέδειξαν ότι τα Grand Cherokee των σεζόν 1993 έως 2004 έχουν, αναλογικά ως προς τον αριθμό των κυκλοφορούντων αντιτύπων κάθε μοντέλου, στατιστικώς 4-πλάσια συχνότητα θανατηφόρων δυστυχημάτων όπου το αυτοκίνητο άρπαξε φωτιά κατά την πρόσκρουση, ως προς τα SUV όλων των άλλων εταιρειών, με ορισμένες από τις εκρήξεις να έχουν συμβεί ακόμα και με οπίσθιες προσκρούσεις με ταχύτητα μόλις 25 μίλια την ώρα / 40 χιλιόμετρα την ώρα, και μάλιστα ζήτησε τότε επίσημα από την NHTSA (National Highway Traffic Safety Administration) να ανακαλέσει όλα τα Jeep Grand Cherokee των σεζόν 1993 έως 2004.
Μετά την κρούση αυτή, η NHTSA ξεκίνησε μια σχετική έρευνα το 2010 και στις 21 Ιουνίου 2012 ανακοίνωσε ότι επαλήθευσε το υψηλό νούμερο των σχετικών πυρκαγιών στα παλαιότερα Jeep Grand Cherokee. Η σχετική έρευνα από την NHTSA επεκτάθηκε και στα Jeep Liberty και Jeep Cherokee με την ίδια ακριβώς επικίνδυνη διάταξη, με ανάλογα σοκαριστικό πόρισμα. Το αποτέλεσμα ήταν να ξεκινήσει μια σειρά από αιτήσεις της NHTSA προς την Jeep και την μητρική Chrysler για ολική ανάκληση όλων αυτών τα μοντέλων. Παράλληλα, έγιναν τότε και άλλες σχετικές αναλύσεις, όπως του Automotive News, που έχουν δείξει πιθανότητα έκρηξης πάνω από 4-πλάσια ως προς τα άλλα SUV και μάλιστα 6 φορές μεγαλύτερη από τα νεότερα Grand Cherokee.
Ωστόσο, μόλις τον Ιούνιο του 2013, κατόπιν διαρκών αιτημάτων της NHTSA και διαδοχικών αρνήσεων της Chrysler να παραδεχτεί την επικινδυνότητα των παλαιότερων μοντέλων και ισάριθμων αρνήσεων της εταιρείας να προβεί σε ανάκληση, η Chrysler δέχτηκε να ανακαλέσει 1,6 εκατομμύρια παλαιότερα οχήματα με την επικίνδυνη διάταξη. Ωστόσο, ακόμα και τότε, δέχτηκε να ανακαλέσει μόνο τα Grand Cherokee πρώτης γενιάς, του 1992 - 1998, και τα Cherokee δεύτερης γενιάς, του 2002 - 2007 (γνωστά ως Jeep Liberty στις ΗΠΑ). Αντιθέτως, τα Grand Cherokee δεύτερης γενιάς, του 1999 - 2004, και τα παλαιότερα Cherokee, έως το 2001, εξαιρέθηκαν προσωρινά. Επίσης, η μέθοδος επισκευής θεωρήθηκε εξ αρχής αμφιλεγόμενη έως σκανδαλώδης, καθώς στα οχήματα αυτά, που άρχισαν να ανακαλούνται από τις αρχές του 2014, τοποθετήθηκε ένας κοτσαδόρος στον πίσω προφυλακτήρα, με σκοπό την προστασία της δεξαμενής καυσίμων σε τυχόν οπίσθια πρόσκρουση. Παράλληλα, σε όσα υπήρχε aftermarket κοτσαδόρος, αντικαταστάθηκε από τον νέο επίσημο της Chrysler. Ωστόσο, αυτή η ανάκληση προχωράει με εξοργιστικά βραδείς ρυθμούς, καθώς έως τον Ιούνιο του 2015, σχεδόν 18 μήνες μετά, μόλις λίγο πάνω από το 10% των επικίνδυνων μοντέλων της Jeep υπό ανάκληση είχαν αποκτήσει τον επίσημο κοτσαδόρο! Ακόμα και σε αυτά όμως, η μέθοδος απεδείχθη εντελώς ανεπαρκής και ο αριθμός των θανάτων από τέτοιας αιτίας εκρήξεις συνεχίζει να αυξάνεται διαρκώς, ακόμα και σε οχήματα με τον επίσημο κοτσαδόρο.
WK (2004 – 2010)
Η τρίτη γενιά του Jeep Grand Cherokee και ταυτόχρονα η πρώτη γενιά του μοντέλου που έφερε τον κωδικό WK (στις αγορές εκτός ΗΠΑ έφερε τον κωδικό WH) παρουσιάστηκε στις αρχές Απριλίου του 2004 στο Σαλόνι Αυτοκινήτου της Νέας Υόρκης. Η μαζική παραγωγή του ξεκίνησε στις 26 Ιουλίου 2004, ως μοντέλο της σεζόν (model year) του 2005, και έληξε στις 12 Μαρτίου 2010. Ειδικότερα στην Ευρώπη κυκλοφόρησε την άνοιξη του 2005, ενώ στους επόμενους λίγους μήνες ακολούθησαν και οι άλλες διεθνείς αγορές.
Κατά τον σχεδιασμό του μοντέλου, δόθηκε έμφαση στη διατήρηση των επιδόσεων και της πολυτέλειας σε υψηλά επίπεδα, αλλά παράλληλα οι μηχανικοί της εταιρείας είχαν εργαστεί σκληρά και για την μείωση του θορύβου και των κραδασμών. Αυτό επετεύχθη με την εμφανή βελτίωση του επιπέδου συναρμολόγησης των εσωτερικών υλικών, καθώς και την περαιτέρω βελτίωση της ηχομόνωσης του σαλονιού. Σημαντική βελτίωση παρατηρήθηκε και στην οδική συμπεριφορά / κράτημα, ιδίως στις υψηλές ταχύτητες, καθώς τα παλαιότερα Grand Cherokee είχαν εισπράξει πλήθος από αρνητικά σχόλια σε αυτό τον τομέα. Ο αεροδυναμικός συντελεστής Cd της τρίτης γενιάς ήταν 0,41. thumb|left|Το σαλόνι του απέναντι Grand Cherokee του 2005.
Επιπλέον η εταιρεία, ταυτόχρονα με την υψηλότερου επιπέδου πολυτέλεια και την καλύτερη οδική συμπεριφορά, πέτυχε εξαιρετικές δυνατότητες εκτός δρόμου, καθώς για πρώτη φορά σε μοντέλο της Jeep εμφανίστηκαν έξτρα βελτιωμένο σύστημα 4-κίνησης Quadra-Drive II, έξτρα DVD-player για τους πίσω επιβάτες και ο εντελώς νέος κινητήρας 5.7 λίτρων Hemi V8. Ως αποτέλεσμα της εισαγωγής του 5.7 λίτρων Hemi V8, η εκδοχή υψηλότερης ισχύος High Output των 4.7 λίτρων V8 του Grand Cherokee Overland της δεύτερης γενιάς καταργήθηκε από την Jeep (παρέμεινε ωστόσο στα pick-up Dodge Dakota και Dodge Ram 1500). Ταυτόχρονα, ο κινητήρας 3.7 λίτρων V6 (6-κύλινδρος σε διάταξη V) αντικατέστησε οριστικά τον 4.0 λίτρων Ι6 (6-κύλινδρος σε σειρά).
Παράλληλα, η αξιοπιστία της τρίτης γενιάς βελτιώθηκε σημαντικά ως προς τις δύο πρώτες, με εμφανώς λιγότερα τέτοια ζητήματα, και όσα εμφανίστηκαν ήταν κυρίως στα μοντέλα της πρώτης σεζόν, αυτής του 2005, και σπανιότερα της σεζόν του 2006.
Ενεργητική και παθητική ασφάλεια
Σημαντικές βελτιώσεις έγιναν και στους τομείς της ενεργητικής και παθητικής ασφάλειας:
Εκδόσεις
thumb|right|Η ένδειξη Overland στην πόρτα ενός Grand Cherokee της πρώτης σεζόν αυτής της έκδοσης, του 2006. thumb|right|Το πίσω μέρος ενός Jeep Grand Cherokee 3.0 CRD (Diesel) του 2008. Φαίνονται οι σχετικές ενδείξεις πίσω. thumb|right|Ο κινητήρας 3.0 CRD του προηγούμενου μοντέλου.
Όπως και με την προηγούμενη γενιά του μοντέλου, η βασική έκδοση ήταν η Laredo και η πολυτελής ήταν η Limited, ενώ το καλοκαίρι του 2005, για τη σεζόν (model year) του 2006, προστέθηκε και πάλι, ως ειδική έκδοση σε περιορισμένα αντίτυπα, η ακόμα πολυτελέστερη έκδοση Overland. Ταυτόχρονα με την Overland, εισήχθη και μια νέα, ακόμα ισχυρότερη έκδοση, με το όνομα SRT-8 (Street and Racing Technology V8). Η κορυφαία έκδοση SRT-8 συνδυαζόταν αποκλειστικά με έναν νέο κινητήρα Hemi 6.1 λίτρων V8 της Chrysler, ισχύος 425 hp, ο οποίος ήταν μια μεγαλύτερη εκδοχή του Hemi 5.7 V8 της Chrysler, που είχε παρουσιαστεί 1 χρόνο νωρίτερα. Η έκδοση αυτή έφερε στάνταρ σύστημα δορυφορικής πλοήγησης βασιζόμενο σε DVD, προβολείς με φώτα Xenon και σπορ δερμάτινα καθίσματα.
Κινητήρες
Όλοι οι κινητήρες της τρίτης γενιάς πλέον ήταν της Chrysler, με εξαίρεση τον 3.0 λίτρων V6 ντίζελ, που είχε προέλθει από την Mercedes-Benz.
thumb|right|Jeep Grand Cherokee του 2005 - 2007.
Ειδικότερα στη Βόρεια Αμερική, ο μοναδικός κινητήρας ντίζελ, δηλαδή ο 3.0 λίτρων V6 CRD, διατέθηκε μόνο τις σεζόν (model years) του 2007 και του 2008. Αν και διέθετε στάνταρ φίλτρο σωματιδίων (diesel particulate filter), ωστόσο δεν κυκλοφόρησε ποτέ επίσημα ως καινούριο στην Καλιφόρνια και πολλές βορειοανατολικές Πολιτείες, λόγω νέων, ακόμα αυστηρότερων προδιαγραφών εκπομπών καυσαερίων. Μπορούσε όμως, και μπορεί, να εισαχθεί ως μεταχειρισμένο, καθώς στις πολιτείες αυτές οι συγκεκριμένες προδιαγραφές ισχύουν μόνο για τα καινούρια οχήματα. Αντιθέτως, στην Ελλάδα δεν εισήχθη τότε επίσημα, παρά μόνο κατόπιν ειδικής παραγγελίας και, επίσης, από κάποιες παράλληλες εισαγωγές.
Ανανέωση του 2008
thumb|left|Jeep Grand Cherokee του 2008, μετά την ανανέωση.
Για την σεζόν του 2008, το Grand Cherokee WK υπέστη ένα μικρό λίφτινγκ, με το κάτω μέρος των προβολέων να γίνεται κυκλικό και το κάτω μέρος του εμπρόσθιου προφυλακτήρα να γίνεται αποσπώμενο, με σκοπό να μπορεί να αφαιρεθεί, αυξάνοντας έτσι την γωνία προσέγγισης (approach angle) σε δύσκολες διαδρομές εκτός δρόμου (off-road). Επίσης, ο κινητήρας 4.7 λίτρων V8 ενισχύθηκε από τους 265 στους 305 ίππους.
Η έκδοση Overland απέκτησε τότε στάνταρ προβολείς με φώτα Xenon, ένα βελτιωμένο εσωτερικό και μία νέα οθόνη αφής (touch screen) του συστήματος δορυφορικής πλοήγησης. Στην Ευρώπη, επίσης, για την σεζόν του 2008 μόνο το 6.1 λίτρων SRT8 και η έκδοση με τον κινητήρα ντίζελ 3.0 λίτρων της Mercedes-Benz προσφέρονταν.
Από την σεζόν του 2009, ο κινητήρας Hemi 5.7 λίτρων V8 απέκτησε στάνταρ Σύστημα Μεταβλητού Χρονισμού Βαλβίδων, κερδίζοντας 27 επιπλέον ίππους και φτάνοντας πλέον σε ισχύ τους 357 hp (259 kW). Συνδυαζόταν μόνο με την έκδοση υψηλής ποιότητας και εξοπλισμού Overland, ενώ τότε ακριβώς επανήλθε και στην ευρωπαϊκή παραγωγή. Επιπλέον, το σύστημα δορυφορικής πλοήγησης υπέστη κάποιες ακόμα αναβαθμίσεις.
WK 2 (2010 – 2021)
Η τέταρτη γενιά του Jeep Grand Cherokee, παρουσιάστηκε για πρώτη φορά στο Σαλόνι Αυτοκινήτου της Νέας Υόρκης τον Απρίλιο του 2009, αλλά καθυστέρησε κατά πολύ να φτάσει στην αγορά, λόγω της παγκόσμιας οικονομικής κρίσης του 2008. Τελικώς κυκλοφόρησε στις ΗΠΑ το καλοκαίρι του 2010, ως μοντέλο 2011. Στην Ευρώπη οι πρώτες πωλήσεις ξεκίνησαν τον Φεβρουάριο του 2011.
Αμάξωμα
thumb|left|Jeep Grand Cherokee 3.0 CRD Overland τέταρτης γενιάς, μοντέλο του 2011, στη [[Γερμανία.]]
Είναι βασικά ένας επανασχεδιασμός πάνω στην ίδια πλατφόρμα WK, η οποία διατηρήθηκε, και επομένως, όπως και στις προηγούμενες γενιές, το αμάξωμα είναι αυτοφερόμενο (ενιαίο δομικό σύνολο) από χάλυβα. Στις αγορές εκτός ΗΠΑ φέρει τον κωδικό WL. Το ντιζάιν, ωστόσο, ήταν εντελώς νέο και είχε υποστεί πολλές δοκιμές σε αεροδυναμική σήραγγα, με αποτέλεσμα την πολύ καλύτερη αεροδυναμική ως προς τους προκατόχους του, στοχεύοντας στη μείωση της κατανάλωσης καυσίμων.
Παράλληλα, οι μηχανικοί της εταιρείας προέβησαν σε εξαιρετικά μεγάλες ενισχύσεις στο αμάξωμα, με πάνω από 5.400 ηλεκτροσυγκολλήσεις στο σασί, πετυχαίνοντας μια εντυπωσιακή κατά 146% καλύτερη στιβαρότητα ως προς την τρίτη γενιά του μοντέλου, με αποτέλεσμα καλύτερη ηχομόνωση, μείωση των τριγμών και εξαιρετικά μεγάλη βελτίωση της παθητικής ασφάλειας. Ιδιαίτερα, οι πλαϊνές κολώνες και το πλαίσιο της οροφής ενισχύθηκαν σημαντικά, προκειμένου σε τυχόν ανατροπή να αποτραπεί το ενδεχόμενο της κατάρρευσης της οροφής, ένα μελανό σημείο των 3 πρώτων γενεών του Grand Cherokee, με την ασθενέστερη επίδοση να έχει καταγραφεί στη δεύτερη γενιά του. Επίσης και η αξιοπιστία του μοντέλου βελτιώθηκε ραγδαία ως προς το παρελθόν, με λίγα μόνο ζητήματα να προκύπτουν στην τέταρτη γενιά και όλα μόνο την αρχική σεζόν του 2011.
Ανάρτηση
thumb|left|Jeep Grand Cherokee 70th Anniversary Edition (70ή Επετειακή Έκδοση) στο Washington Auto Show το 2011.
Αντίθετα με τις προηγούμενες γενιές, διαθέτει μια νέα, ανεξάρτητη και στους 4 τροχούς ανάρτηση. Προσφέρει τα συστήματα 4-κίνησης Quadra-Trac I, Quadra-Trac II και Quadra-Drive II. Υπάρχει και η έξτρα ανάρτηση Quadra Lift, που επιτρέπει στον οδηγό να αυξήσει το ύψος του αυτοκινήτου έως και 11,1 ίντσες, δηλαδή 28,2 εκατοστά, προσφέροντας έτσι την υψηλότερη δυνατή απόσταση από το έδαφος στην κατηγορία του. Συγκεκριμένα, οι δυνατές επιλογές ύψους είναι Park (παρκάρισμα), Aero (αεροδυναμική οδήγηση), Normal Ride Height (ύψος κανονικής οδήγησης), Off-Road 1 (εκτός δρόμου 1) και Off-Road 2 (εκτός δρόμου 2, το μέγιστο δυνατό ύψος, με αύξηση του ύψους κατά 28,2 εκατοστά, πρακτικώς για χρήση σε σκληροτράχηλες επιφάνειες).
Επίσης, στην τέταρτη γενιά του Grand Cherokee προστέθηκε εξ αρχής και το ακόμα πιο εξελιγμένο σύστημα Selec-Terrain, που επιτρέπει στον οδηγό να προσαρμόσει την οδική συμπεριφορά σε δύσκολες επιφάνειες, έχοντας τη δυνατότητα να επιλέξει ανάμεσα σε Auto (αυτόματης ρύθμισης), Sport (σπορ), Snow (χιόνι), Sand / Mud (άμμος / λάσπη) και Rock (βραχώδεις επιφάνειες).
Διακρίσεις
Το Grand Cherokee τέταρτης γενιάς κέρδισε συνολικά 30 βραβεία για τις ικανότητες εκτός δρόμου, την πολυτέλεια, την ασφάλεια και την σχέση αξίας / τιμής για όσα προσφέρει (το γνωστό ως value for money), με αποτέλεσμα να γίνει το SUV με τις περισσότερες διακρίσεις στην ιστορία. Οι σημαντικότερες ήταν: Επιλογή Κορυφαίας Ασφάλειας (Top Safety Pick) για το 2011 από το αμερικανικό Ινστιτούτο Οδικής Ασφάλειας IIHS, το Ασφαλέστερο SUV στην Αμερική από το MSN Autos, Καλύτερη Αγορά (Best Buy) για το 2011 από το Consumers Digest και το βραβείο Truck of the Year της σεζόν του 2011 από την The Detroit News.
Εκδόσεις εξοπλισμού
Κατά την έναρξη των πωλήσεων, το Grand Cherokee τέταρτης γενιάς προσφερόταν σε 5 επίπεδα εξοπλισμού, ενώ η έκδοση υψηλών επιδόσεων SRT-8 επανήλθε τη σεζόν του 2012 και, για την ακρίβεια, μπήκε στη μαζική παραγωγή στις 16 Ιουλίου 2011.
Κινητήρες
Αρχικά διατέθηκε με τους εξής κινητήρες:
thumb|right|Το ταμπλό ενός [[Πλευρά οδήγησης|δεξιοτίμονου Jeep Grand Cherokee Limited τέταρτης γενιάς στην Αυστραλία, τον Μάρτιο του 2011.]] thumb|right|Το ταμπλό ενός Jeep Grand Cherokee τέταρτης γενιάς της σεζόν του 2017, αμέσως μετά τη δεύτερη ανανέωση.
Όλες συνέχιζαν αρχικά να συνδυάζονται με το γνωστό από τη δεύτερη και την τρίτη γενιά του Grand Cherokee 5-τάχυτο αυτόματο κιβώτιο 545RFE, με τις δύο δευτέρες, άρα ουσιαστικά 6-τάχυτο, ενώ το 2012 και το 2013 καθιερώθηκε πλέον ένα «κανονικό» 6-τάχυτο αυτόματο, το 65RFE, και από το 2014 τα 8-τάχυτο αυτόματα κιβώτια 845RE και 8HP70. Σταδιακά, εμφανίστηκαν και άλλες επιλογές κινητήρων και με νέους συνδυασμούς κιβωτίων, που αναλύονται στους παρακάτω πίνακες. Επίσης, τις σεζόν του 2014 και του 2017 το μοντέλο υπέστη δύο αισθητικές ανανεώσεις, τόσο εξωτερικά, όσο και στο σαλόνι, μαζί και με μηχανικές αναβαθμίσεις.
WL (2021 - σήμερα)
Η πέμπτη γενιά του Grand Cherokee, που φέρει τον κωδικό WL, παρουσιάστηκε πρώτα στην 7-θέσια εκδοχή με το μακρύτερο μεταξόνιο, στις 7 Ιανουαρίου 2021, και αναφέρεται ως Grand Cherokee L. Η «κοντή» εκδοχή με τις 2 σειρές καθισμάτων, παρουσιάστηκε στις 30 Σεπτεμβρίου 2021. Το 7-θέσιο Grand Cherokee L παράγεται στο συγκρότημα εργοστασίων Mack Avenue Assembly Complex, στο Ντιτρόιτ, Μίσιγκαν. Το 5-θέσιο Grand Cherokee 5ης γενιάς συνεχίζει να παράγεται στο εργοστάσιο Jefferson North Assembly Plant, όπου και παράγεται διαρκώς από το 1992, για τη σεζόν (model year) του 1993.
Πωλήσεις στις ΗΠΑ
Οι χρονολογίες δίνονται σε ημερολογιακά έτη και όχι σε σεζόν (model years). Το αποκορύφωμα όλων των εποχών σημειώθηκε το 1999, όταν κατάφερε για μοναδική φορά στην ιστορία να ξεπεράσει τις 300 χιλιάδες πωλήσεις.
Δημήτρης Μπιτσάκος
Ο Δημήτρης Μπιτσάκος, Πάτρα 1972), είναι Έλληνας πρώην διεθνής αθλητής της υδατοσφαίρισης και της κολύμβησης. Ήταν αθλητής του Ν.Ο. Πατρών και αγωνιζόταν στην θέση του φουνταριστού , διεθνής ήταν και με την εθνική ομάδα υδατοσφαίρισης και αυτή της κολύμβησης.
Στην υδατοσφαίριση καθιερώθηκε στην βασική ομάδα το 1987 όταν ο Όμιλος υποβιβάστηκε στην Α2 εθνική και έκανε ανανέωση προωθώντας πολλούς παίκτες από την εφηβική ομάδα, μαζί και τον Μπιτσάκο. Το 1992 έπαιξε με τον ΝΟΠ στον τελικό του κυπέλλου όπου έχασαν από τον Ολυμπιακός κερδίζοντας στην ευρωπαϊκή έξοδο στο κύπελλο κυπελλούχων όπου το 1993 έφτασε στους τέσσερις της διοργάνωσης. Το 1993 ήταν πρώτος σκόρερ της κανονικής περιόδου στο πρωτάθλημα, ενώ είναι δεύτερος σκόρερ όλως των εποχών στην Α1. Με τον Όμιλο έπαιξε στο Λεν Τρόφι το 1994, ενώ με τον όμιλο ήταν τρίτος στο Μεσογειακό κύπελλο της ίδιας χρονιάς.
Με τον Όμιλο ήταν κυπελλούχος Ελλάδος το 1995 και ήταν φιναλίστ το 1996, 1996, 1998 και το 2005. Το 1999 μάλιστα έπαιξε και στους δύο τελικούς του Λεν Τρόφι απέναντι στην Ούιπεστ μάλιστα ο Μπιτσάκος ήταν 1ος σκόρερ της διοργάνωσης με 34 τέρματα.
Συνολικά στην καριέρα του έπαιξε στους Ν.Ο. Πατρών (1987-2000 & 2002-2005) Α.Ν.Ο. Γλυφάδα (2000-2002), την Ν.Ε. Πατρών, τον Νηρέα Χαλανδρίου (2005-2006), τον ΠΑΟ (2006-12), και επέστρεψε στον Ναυτικό Όμιλο σαν βοηθός προπονητή. Παράλληλα με την αγωνιστική δράση σαν αθλητής ήταν και προπονητής υδατοσφαίρισης, για πολλά χρόνια στον Ν.Ο. Αργοστολίου όπου τον οδήγησε στην Α1 εθνική κατηγορία.
Το 1984 στο πανελλήνιο πρωτάθλημα κολύμβησης ήταν 1ος στα 100 πρόσθιο, 2ος στα 200 πρόσθιο και 1ος στα 4Χ100 μικτή, την ίδια χρονιά ήταν βαλκανιονίκης παίδων στους αγώνες της Κωνσταντινούπολης. Στους Εαρινούς αγώνες του 1984 ήταν 1ος στα 200 πρόσθιο και 1ος στα 100 πρόσθιο.
Παραπομπές
Κατηγορία:Υδατοσφαιριστές του Ν.Ο. Πατρών Κατηγορία:Κολυμβητές του Ν.Ο. Πατρών Κατηγορία:Υδατοσφαιριστές της εθνικής Ελλάδος Κατηγορία:Προπονητές υδατοσφαίρισης Ν.Ο. Πατρών Κατηγορία:Έλληνες προπονητές υδατοσφαίρισης Κατηγορία:Έλληνες Βαλκανιονίκες Κατηγορία:Υδατοσφαιριστές Ν.Ε. Πατρών Κατηγορία:Υδατοσφαιριστές ΠΑΟ Κατηγορία:Υδατοσφαιριστές ΑΝΟΓ
760
Η τρέχουσα σελίδα αφορά το έτος 760 κατά το Γρηγοριανό ημερολόγιο
Θάνατοι
Κατηγορία:Έτη
Παρί Σεν Ζερμέν (αθλητικός σύλλογος)
Η Παρί Σεν Ζερμέν (γαλλικά: Paris Saint-Germain) είναι αθλητικό σωματείο με έδρα το Παρίσι της Γαλλίας. Ιδρύθηκε ως ποδοσφαιρικός σύλλογος το 1970. Το 1971 δημιουργήθηκε τμήμα ποδοσφαίρου γυναικών, ενώ το 1992, όταν ο σύλλογος ήταν ιδιοκτησία του τηλεοπτικού σταθμού Canal+, η ομάδα χειροσφαίρισης Παρί-Ανιέρ μετονομάστηκε σε ΠΣΖ-Ανιέρ και αποτέλεσε τμήμα του συλλόγου έως το 2002, όταν αυτονομήθηκε και μετονομάστηκε εκ νέου σε Παρί Χαντμπόλ.
Το 2012, με την έλευση του Νασέρ Αλ-Κελαϊφί ως νέου ιδιοκτήτη του συλλόγου, η Παρί Χαντμπόλ επανήλθε ως τμήμα του συλλόγου με την ονομασία Παρί Σεν Ζερμέν Χαντμπόλ. Το 2013 δημιουργήθηκε τμήμα ποδοσφαίρου σάλας, το οποίο όμως δεν είχε ιδιαίτερη επιτυχία.
Τμήματα
Τα αθλητικά τμήματα της Παρί Σεν Ζερμέν είναι τα εξής:
Εξωτερικοί σύνδεσμοι
Κατηγορία:Αθλητικοί σύλλογοι Γαλλίας
2008 HO3
Το 2008 HO3 είναι ένας αστεροειδής εισηγμένος στη λίστα κινδύνου των κοντινών στη Γη αστεροειδών. Παλιότερα είχε αξιολογηθεί ως αστεροειδής επιπέδου 0 στη Κλίμακα του Τορίνο.
Κατηγορία:Γεωπλήσια αντικείμενα
Μαζούρκες (Σοπέν)
Ο Φρεντερίκ Σοπέν συνέθεσε 58 μαζούρκες τουλάχιστον μεταξύ το 1825 και το 1849, μόνο για πιάνο, βασισμένες στην παραδοσιακή πολωνική μουσική. Από αυτές οι 58 έχουν δημοσιευθεί. Οι 45 κατά τη διάρκεια που ζούσε ο συνθέτης και οι 13 μετά θάνατον. Υπάρχουν κι άλλες, των οποίων το χειρόγραφο βρίσκεται σε ιδιώτες, ενώ οι περισσότερες από αυτές δεν γνωρίζουμε που βρίσκονται.
Ο Σοπέν, με τις μαζούρκες του έδωσε ένα ύφος στον πολωνικό εθνικισμό στην εποχή που τις κυκλοφόρησε, ενώ αποτελούν απόδειξη ότι παρότι που έφυγε από πολύ νεαρός από την Πολωνία, δεν ξέχασε ποτέ τις ρίζες του. Αν και όπως ειπώθηκε παραπάνω, οι μαζούρκες ανήκουν στην πολωνική παραδοσιακή μουσική, οι συνθέσεις του Σοπέν, ξέφυγαν αρκετά από τα όρια αυτών, που στο τέλος μπορεί να θεωρηθεί ως ένα δικό του μουσικό είδος.
Παραπομπές
<References/>
Βιβλιογραφία
Κατηγορία:Μουσική με αφιέρωση
764
Η τρέχουσα σελίδα αφορά το έτος 764 κατά το Γρηγοριανό ημερολόγιο
Θάνατοι
Κατηγορία:Έτη
Ιωάννης Τραμπατζής
Ο Ιωάννης Τραμπατζής ήταν Έλληνας ευεργέτης (1813-1890).
Βίος
Ο Ιωάννης Τραμπατζής γεννήθηκε το 1813 στη Σιάτιστα του νομού Κοζάνης. Ο πατέρας του λεγόταν Μιχαήλ και η μητέρα του Πολυζώτρα. Από νωρίς μετανάστευσε στη Ρουμανία, συγκεκριμένα στην πόλη Ζλάτινα και στο Βουκουρέστι, όπου έζησε μέχρι τα γεράματα, πριν γυρίσει ξανά στην Ελλάδα. Ήταν πολύ εργατικός και επιτυχής έμπορος, και έτσι απόκτησε τεράστια για την εποχή εκείνη περιουσία. Μετά το 1878 επαναπατρίσθηκε και εγκαταστάθηκε στην Κέρκυρα, της οποίας έγινε δημότης.
Ο καημός του ήταν όμως να κάνει κάτι καλό για τη γενέτειρά του. Υπό τη μεσολάβηση του Ιωάννη Πάικου, ιατρού το επάγγελμα, ήλθε σε επαφή με την τότε Δημογεροντία, η οποία του πρότεινε να διαθέσει ένα ποσό για την ίδρυση ενός εκπαιδευτικού ιδρύματος. Ο Τραμπατζής διέθεσε πέρα του συμφωνηθέντος ποσού και ανέγειρε το 1888 το οικοδόμημα, κατά το σχέδιο του αρχιτέκτονα Κ. Πιπιλιάγκα.
Για την κατοχύρωση του πνευματικού του έργου ο Τραμπατζής διετύπωσε δωρεά του ανεγερθέντος γυμνασίου στην Ελληνική Ορθόδοξο Κοινότητα Σιατίστης και εξασφάλισε οικονομικώς τη συντήρηση και τη λειτουργία του ιδρύματος. Με αναφορά του της 24ης Ιουνίου 1899 προς το Οικουμενικό Πατριαρχείο Κωνσταντινουπόλεως εξασφαλίζει την αναγνώριση και δημοσίευση στις στήλες της «Εκκλησιαστικής Αληθείας».
Στις 3 Ιανουαρίου 1890 απεβίωσε ο φιλογενής ευεργέτης στην Αθήνα.
Πηγές
Κατηγορία:Έλληνες ευεργέτες
Painkiller (τραγούδι, Judas Priest)
Το Painkiller είναι τραγούδι του αγγλικού Heavy Metal συγκροτήματος Judas Priest, το οποίο συμπεριλήφθηκε στον δίσκο Painkiller, το 1990, ενώ ήταν και το πρώτο single από αυτόν τον δίσκο. Η μουσική αλλά και οι στίχοι γράφτηκαν από τους Ρομπ Χάλφορντ, Κ.Κ. Ντάουνινγκ και Γκλεν Τίπτον. Οι στίχοι αφορούν έναν χαρακτήρα τον Painkiller, έναν μεταλλικό άγγελο, που θα σώσει τον κόσμο.
Το κομμάτι διαθέτει ένα από τα γνωστότερα drum intro της Metal μουσικής. Τα αξιοσημείωτα με αυτήν είναι ότι πρώτον ο Σκοτ Τράβις το έπαιζε για προθέρμανση, και δεύτερον αυτός ήταν ο πρώτος του δίσκος με τους Judas Priest. Κατά τ' άλλα το τραγούδι ξεχωρίσει για τις υψηλές συχνότητες του Ρομπ Χάλφορντ, καθώς και για τα σόλο των Γκλεν Τίπτον και Κ.Κ. Ντάουνινγκ. Το τραγούδι, γενικότερα, θεωρείται ως ένα από τα καλύτερα και δημοφιλέστερα του σχήματος.
Το κομμάτι έχει υποστεί και μερικές διασκευές, με τις πιο αξιοσημείωτες να είναι αυτές των Angra και των Death, με τους τελευταίους να του δίνουν πιο ακραίο ήχο και διαφορετικά σόλο. Ενώ, σε μία ψηφοφορία της ελληνικής έκδοσης του Metal Hammer, το κομμάτι συγκαταλέγεται στον κατάλογο με τα 200 Σπουδαιότερα Τραγούδια όλων των εποχών, καταλαμβάνοντας την 3η θέση.
Παραπομπές
Κατηγορία:Τραγούδια του 1990 Κατηγορία:Τραγούδια των Judas Priest Κατηγορία:Singles του 1990 Κατηγορία:Singles της Columbia Records Κατηγορία:Αγγλόφωνα τραγούδια
Παλατινό Παρεκκλήσιο (Παλέρμο)
Το Παλατινό Παρεκκλήσιο, ιταλ. Cappella Palatina, είναι το βασιλικό παρεκκλήσιο των Νορμανδών βασιλέων της Σικελίας και βρίσκεται στον πρώτο όροφο, στο κεντρικό μέρος του Παλάτσο Ρεάλε, στο Παλέρμο της Σικελίας.
Επίσης αναφέρεται ως ανακτορικός ναός ή ανακτορικό παρεκκλήσιο. Παραγγέλθηκε από τον Ρογήρο Β΄ της Σικελίας το 1132 για να κτιστεί επί του ενός παλαιότερου παρεκκλησίου (που τώρα είναι η κρύπτη), το οποίο είχε οικοδομηθεί το 1080. Χρειάστηκαν οκτώ έτη για να κτιστεί και έλαβε βασιλικό καταστατικό το ίδιο έτος (1140)· ορισμένα ψηφιδωτά τελείωσαν το 1143. Το ιερό βήμα, που είναι αφιερωμένο στον Άγιο Πέτρο, θυμίζει βασιλική με τρούλο. Ο ναός έχει τρία ημιθόλια, όπως ήταν σύνηθες στη Βυζαντινή αρχιτεκτονική· δύο σειρές αρχαίων κιόνων της κλασσικής εποχής -σε δεύτερη χρήση εδώ- επιστέφονται με τρία οξυκόρυφα τόξα η καθεμία.
Τα ψηφιδωτά
Τα ψηφιδωτά χαρακτηρίζονται από επιμηκυμένες μορφές και ρέουσες πτυχές στα ενδύματα. Είναι αξιοσημείωτα για τις λεπτές αποχρώσεις των χρωμάτων και της φωτεινότητας. Το πιο παλιά είναι μάλλον αυτά της οροφής, του τρούλου και του τυμπάνου (δηλ. της κυλινδρικής βάσης του). Τα ψηφιδωτά λαμπυρίζουν από τον χρυσό φόντο τους. Στο εγκάρσιο κλίτος έχει έργα της δεκαετίας του 1140 και αποδίδεται σε Βυζαντινούς καλλιτέχνες με μία εικονογραφημένη σκηνή κατά μήκος του βορείου τοίχου: ο Άγ. Ιωάννης ο Πρόδρομος στην έρημο και ένα τοπίο με τον Αμνό του Θεού. Πιο κάτω εικονίζονται πέντε άγιοι πατέρες της Εκκλησίας: ο Άγ. Γρηγόριος ο Νύσσης, οι τρεις Ιεράρχες (Αγ. Γρηγόριος ο Θεολόγος, Άγ. Βασίλειος ο Μέγας και Άγ. Ιωάννης ο Χρυσόστομος), των οποίων η από κοινού εορτή είχε καθιερωθεί 50 έτη πριν, και ο Άγ. Νικόλαος. Κάθε σύνθεση περιβάλλεται από διακοσμημένο πλαίσιο, όμοιο με αυτά των εικόνων της εποχής.
Τα υπόλοιπα μωσαϊκά των δεκαετιών του 1160 και 1170, εκτελέστηκαν με έναν πιο σκληρό τρόπο και φέρουν λατινικές επιγραφές, αντί των προηγουμένων ελληνικών. Θα πρόκειται για έργα εντόπιων τεχνιτών και είναι πιο αφηγηματικά και επεξηγηματικά, παρά υπερβατικά. Μερικά έχουν κοσμικό χαρακτήρα και παριστούν φυτά και ζώα. Ίσως είναι το μόνο σωζόμενο δείγμα βυζαντινών ψηφιδωτών με κοσμικό θέμα.
Το παρεκκλήσιο
Στο παρεκκλήσιο συνδυάζονται αρμονικά μία ποικιλία ρυθμών: ο τρούλος έχει Βυζαντινά ψηφιδωτά, τα οξυκόρυφα τόξα είναι αραβικά, ενώ η διακόσμηση της θύρας είναι Νορμανδική. Για παράδειγμα, τέσσερα οκτάκτινα άστρα -ένα τυπικό μουσουλμανικό σχέδιο- συνθέτονται για να σχηματίσουν έναν σταυρό στην οροφή.
Το παρεκκλήσιο θεωρείται ως ένωση ενός Βυζαντινού ιερού βήματος με ένα κεντρικό κλίτος μίας δυτικής βασιλικής: το ιερό έχει Ελληνικές επιδράσεις, ενώ το κλίτος έχει γοτθικές.
Ο σηκός
Το κύριο κλίτος, που κατασκευάστηκε υπό τον Ρογήρο Β΄, δεν περιέχει χριστιανικές εικόνες. Αυτές προστέθηκαν αργότερα από τους διαδόχους του: τον γιο του Γουλιέλμο Α΄ και τον γιο εκείνου Γουλιέλμο Β΄. Η οροφή του κεντρικού κλίτους περιέχει Ελληνικές, Αραβικές και Λατινικές επιγραφές.
Ο θρόνος θα είχε τοποθετηθεί στον δυτικό τοίχο. Υπάρχουν έξι βαθμίδες, που οδηγούν εκεί, που θα βρισκόταν ο θρόνος. Το σχέδιο στον τοίχο είναι γεωμετρικό: ένα μεγάλο τετράγωνο χωρισμένο σε εννέα μικρότερα με ένα τριγωνικό αέτωμα στο επάνω μέρος. Η σύνθεση, που θυμίζει πρόσοψη οικίας, περιβάλλεται από ταινία με ρόδακες. Εκατέρωθεν του αετώματος υπάρχει από ένας λέων μέσα σε κυκλικό πλαίσιο. Το υπόλοιπο φόντο περιέχει βλαστούς και πτηνά.
Το άγιο βήμα
Ως έκφραση του Νορμανδικού πολιτισμού, αναπαριστώνται εδώ ο Άγ. Διονύσιος και ο Άγ. Μαρτίνος. Τα μωσαϊκά είναι βυζαντινής τεχνοτροπίας στη σύνθεση και στα θέματα. Στην κορυφή του τρούλου εικονίζεται ο Παντοκράτορας, που περιβάλλεται από τις επιγραφές: LANCIA, SPONCIA, LIGNEA CRUX, CLAVIC, CORONA. DANT[E] EX PARTE METUM. COGUN AND FUNDERE FLETUM. PECCATOR PLORA. CUM VIDERIS HEC ET ADORA / + PARTE STAT IN DEXTRA MICHAEL. GABRIEL CUE SINISTRA. UT MAIESTATI SINTDE SERVIRE PARATI +, δηλ. "Λόγχη, σπόγγος, ξύλινος σταυρός, ήλοι, κορώνα: στη θέα αυτή των τρομερών συμβόλων οι αμαρτωλοί θα κλαίνε, εσείς θα τα λατρεύεται. / + Στάσου στη δεξιά μεριά Μιχαήλ, αριστερά Γαβριήλ, έτοιμοι να υπηρετήσετε τον βασιλιά +". Πρόκειται για την ετοιμασία του θρόνου. Στο ευαγγέλιο που κρατά, η αριστερή σελίδα είναι στα ελληνικά "Εγώ ειμί το φώς ..." και η δεξιά στα λατινικά. Πιο κάτω άγγελοι, προφήτες, ευαγγελιστές και άγιοι. Η βυζαντινή εικονογράφηση τελειώνει απότομα με σκηνές από τη ζωή του Χριστού κατά μήκος του νότιου τοίχου, στο νότιο σκέλος του σταυροειδούς κτηρίου. Το βόρειο σκέλος έχει στρατιωτικούς αγίους.
Παραπομπές
Κατηγορία:Χριστιανικοί ναοί στην Ιταλία Κατηγορία:Παλέρμο Κατηγορία:Κτίρια και κατασκευές στην Σικελία
Οβελίσκος Φλαμίνιου
Ο Οβελίσκος του Φλαμίνιου (ιταλικά: Obelisco Flaminio) είναι ένας από τους 13 αρχαίους οβελίσκους στη Ρώμη της Ιταλίας. Βρίσκεται στην πιάτσα ντελ Πόπολο.
Είναι 24 μ. (67 πόδια) ψηλός, ενώ με τη βάση και τον σταυρό φτάνει τα 36,5 μ. (100 πόδια).
Ιστορία
Ο οβελίσκος ανακαλύφθηκε το 1587 σπασμένος σε τρία κομμάτια, μαζί με τον οβελίσκο του Λατερανού και ανεγέρθηκε στην πιάτσα ντελ Πόπολο από τον Ντομένικο Φοντάνα το 1589, με εντολή του πάπα Σίξτου Ε΄. Ο Σίξτος Ε΄ κατεδάφισε το μνημείο των Επτά Πλανητών (Septizodium), για να παράσχει τραβερτίνη για το βάθρο του οβελίσκου, μεταξύ των άλλων κτιριακών του έργων.
Το 1823 ο Τζιουζέπε Βαλαντιέρ στόλισε τον οβελίσκο με μία βάση με τέσσερις κυκλικές λεκάνες και πέτρινα λιοντάρια, μιμούμενος αιγυπτιακά θέματα.
Βιβλιογραφία
Κατηγορία:Κτίρια και κατασκευές στη Ρώμη
Μαργραβιάτο της Μοραβίας
Ιστορία
Δημιουργήθηκε το 1182 κατά εντολή του αυτοκράτορα Φρειδερίκου Μπαρμπαρόσσα από την συγχώνευση των τριών ηγεμονιών, του Μπρνο, της Όλομοουτς και της Ζνότζμο. Το 1469 το Μαργαραβιάτο της Μοραβίας καταλήφθηκε από τον ουγγρικό στρατό. Με την ειρήνη του 1479 ο Βασιλιάς της Ουγγαρίας αποποιήθηκε το βασιλικό τίτλο της Μοραβίας αλλά διατήρησε την εξουσία του πάνω από τα εδάφη της Μοραβίας. Ενσωματώθηκε στην μοναρχία των Αψβούργων μετά τον θάνατο του Λουδοβίκου Β΄ το 1526 στην Μάχη του Μόχατς. Η Μοραβία αποτελούσε συστατική χώρα της Αυστριακής αυτοκρατορίας από το 1804 έως το 1867.
Παραπομπές
Κατηγορία:Μοραβία Κατηγορία:Ιστορία της Τσεχίας Κατηγορία:Συστατικά μέλη της Αυστριακής αυτοκρατορίας Κατηγορία:Πρώην κράτη της Ευρώπης
Πρωθυπουργός της Υπερδνειστερίας
Ο Πρωθυπουργός της Υπερδνειστερίας είναι ο επικεφαλής της κυβερνήσεως στην Υπερδνειστερία. Πρόκειται για περιοχή της Μολδαβίας στην Ανατολική Ευρώπη. Το μη αναγνωρισμένο αυτό κράτος είναι εκ των πραγμάτων ανεξάρτητο από τη Μολδαβία από το 1990, οπότε και κηρύχθηκε ανεξάρτητο. Η Μολδαβία δεν αναγνωρίζει τον τίτλο και σε αναφορές στον Τύπο συχνά μπαίνει σε εισαγωγικά ο όρος "πρωθυπουργός". Τα διεθνή ΜΜΕ και οι ιστότοποι συχνά την παραθέτουν ως περιοχή ή τμήμα της Μολδαβίας. Ο Πιότρ Στεπάνοφ ήταν ο πρώτος που ανέλαβε στο εν λόγω αξίωμα.
Παραπομπές
*
Ρεμπουργκίλ
Το Ρεμπουργκίλ (γαλλικά: Rebourguil, οξιτανικά: Reborguil) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Ρεμπουργκιλουά (γαλλικά: Rebourguilois).
Εξωτερικοί σύνδεσμοι
Κατηγορία:Κοινότητες του Αβερόν
Βουτανσαίοι Ιωαννίνων
Οι Βουτανσαίοι είναι ορεινός οικισμός στο Δεμάτι Ανατολικού Ζαγορίου του νομού Ιωαννίνων της Ηπείρου σε υψόμετρο 800 μέτρων. Το χωριό βρίσκεται δυτικά του Άραχθου ποταμού και είναι κτισμένο στις νοτιοδυτικές απολήξεις της βόρειας Πίνδου. Απέχει 36 χλμ βορειοανατολικά της πόλης των Ιωαννίνων, 4 χλμ. βόρεια από τον κόμβο Αράχθου/Ζαγορίου της Εγνατίας Οδού, 5,5 χλμ. δυτικά από τους Μηλιωτάδες και 3,9 χιλιόμετρα από το Δεμάτι. Ως οικισμός αναγνωρίστηκε το 1961 και προσαρτήθηκε στη τότε κοινότητα Δεματίου. Σύμφωνα με το πρόγραμμα Καλλικράτης, μαζί με τους Μηλιωτάδες, το Δεμάτι, την Αγία Βαρβάρα και τον Άγιο Γεώργιο αποτελούν τη τοπική κοινότητα Δεματίου που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 39 κατοίκους.
Γκρικτάουν (Βανκούβερ)
Αυτή η ελληνική ταυτότητα έχει σημειώσει κάμψη από τότε που η περιοχή έγινε για πρώτη φορά κοινότητα εξορίστων κατά τη διάρκεια της δικτατορίας στην Ελλάδα της δεκαετίας του 1960 και τις αρχές της δεκαετίας του 1970, και οι πρωταρχικοί δείκτες του Γκρικτάουν είναι ο Ελληνορθόδοξος Καθεδρικός Ναός του Αγίου Γεωργίου που βρίσκεται στη διασταύρωση της οδού Άρμπουτους και του Βάλεϊ Ντράιβ, η τοπική Αθηναϊκή Κοινωνική Λέσχη, ένα ελληνικό πολυκατάστημα και πολλά ελληνικά εστιατόρια. Υπάρχει επίσης ένας Σύλλογος Ελλήνων Ηλικιωμένων.
Ο Ελληνορθόδοξος Καθεδρικός Ναός του Αγίου Γεωργίου είναι γνωστός για τις παραδοσιακές βυζαντινές αγιογραφίες. Η Ελληνική Κοινότητα του Αγίου Γεωργίου του Βανκούβερ (συνημμένη με τον καθεδρικό ναό με τον ίδιο προστάτη), διοργανώνει κάθε χρόνο ένα Ελληνικό Φεστιβάλ Τροφίμων από τις 20 Οκτωβρίου έως τις 22 Οκτωβρίου.
Το Ελληνικό Πολιτιστικό Φεστιβάλ πραγματοποιείται κάθε Ιούνιο στο Κιτσιλάνο. Το αποκορύφωμα είναι η Ελληνική Ημέρα, όταν το Μπροντουέι είναι κλειστό για την κυκλοφορία οχημάτων μεταξύ των οδών ΜακΝτόναλντ και Μπλένεμ για δωρεάν, οικογενειακές εκδηλώσεις. Το φεστιβάλ αποτελεί μέρος μιας συνεχούς προσπάθειας για την αποκατάσταση της ελληνικής ταυτότητας του Γκρικτάουν.
Ιστορία
Μετά τον Β' Παγκόσμιο Πόλεμο, Έλληνες πρόσφυγες από την Ευρώπη και τον δυτικό Καναδά συγκεντρώθηκαν στην περιοχή Κιτσιλάνο του Βανκούβερ. Ίδρυσαν τον προαναφερθέντα Ελληνορθόδοξο Καθεδρικό Ναό, πολλές επιχειρήσεις και κοινωνικούς συλλόγους, σχολεία, τράπεζα, εφημερίδες και, αργότερα, έναν τηλεοπτικό σταθμό.
Ο σημερινός Ορθόδοξος Καθεδρικός Ναός του Αγίου Γεωργίου χτίστηκε το 1974 και το διπλανό Ελληνικό Κοινοτικό Κέντρο χτίστηκε λίγο αργότερα το 1977.
Αρχικά ο ελληνορθόδοξος καθεδρικός ναός του Αγίου Γεωργίου βρισκόταν στο Ουέστ Σέβενθ και Βάιν. Αλλά μεταξύ του 1954 και του 1960 το Βανκούβερ είδε τέτοια εισροή Ελλήνων μεταναστών που οι ηγέτες της ελληνικής κοινότητας του Αγίου Γεωργίου συνειδητοποίησαν ότι η αρχική τους εκκλησία δεν ήταν πλέον αρκετά μεγάλη για να φιλοξενήσει τις συναθροίσεις. Η ιδιοκτησία, σήμερα η τοποθεσία του συνδέσμου Kitsilano Neighborhood House, δεν ήταν και αυτή αρκετά μεγάλη για την κατασκευή μιας μεγαλύτερης εκκλησίας, οπότε προτάθηκε μια νέα τοποθεσία.
Στην απογραφή του Καναδά του 2001, το ποσοστό των ατόμων στο Κιτσιλάνο που ανέφεραν την ελληνική ως μητρική τους γλώσσα είχε συρρικνωθεί στο 2 τοις εκατό, λιγότερο από τους ομιλητές των Αγγλικών, των Κινεζικών, των Γαλλικών ή των Γερμανικών.
Το 2005 η Πόλη του Βανκούβερ, η Κυβέρνηση της Βρετανικής Κολομβίας, και η Κυβέρνηση της Ελλάδας χρηματοδότησαν την επιστροφή της Ελληνικής Ημέρας που συνεχίζεται ετησίως από τότε.
Παραπομπές
Κατηγορία:Βανκούβερ
Κομμουνιστικό Κόμμα Ελλάδας Εσωτερικού
Το Κομμουνιστικό Κόμμα Ελλάδας Εσωτερικού (Κ.Κ.Ε. Εσωτερικού) υπήρξε ελληνικό πολιτικό κόμμα της Αριστεράς, που προήλθε από τη διάσπαση του Κομμουνιστικού Κόμματος Ελλάδας μετά το Φεβρουάριο του 1968. Ιδεολογική του ταυτότητα υπήρξε η ελληνική εκδοχή του ευρωκομμουνισμού, η ανανέωση της Αριστεράς και η επαγγελία ενός «σοσιαλισμού με ανθρώπινο πρόσωπο».
Στη διάρκεια της δικτατορίας συμμετείχε ενεργά στον αντιδικτατορικό αγώνα μέσα από το Πανελλήνιο Αντιδικτατορικό Μέτωπο - Π.Α.Μ., το Αντιδικτατορικό Εργατικό Μέτωπο (Α.Ε.Μ.), την οργάνωση νεολαίας «Ρήγας Φεραίος» και την Κομμουνιστική Οργάνωση Σπουδαστών. Οι νεολαιίστικες δυνάμεις του Κ.Κ.Ε. Εσωτερικού μετά τη δικτατορία συγκροτήθηκαν στην ΠΟΝ Ρήγας Φεραίος που μετεξελίχτηκε σε ΕΚΟΝ Ρήγας Φεραίος, ενώ οι φοιτητές στην παράταξη Δημοκρατικός Αγώνας-Δημοκρατική Ενότητα (ΔΑ-ΔΕ). Μετά τη μεταπολίτευση συγκροτήθηκε από το χώρο η Αδέσμευτη Κίνηση Ειρήνης.
Το Κ.Κ.Ε. Εσωτερικού κατά την περίοδο της δικτατορίας είχε εκδώσει στην παρανομία την εφημερίδα «Μαχητής» που μετεξελίχτηκε σε «Ριζοσπάστη-Μαχητή», για να παραπέμπει στην εφημερίδα του ενιαίου Κ.Κ.Ε., η έκδοση της οποίας είχε απαγορευτεί το 1947. Στο εξωτερικό το Κ.Κ.Ε. Εσωτερικού προχώρησε το 1969 σε επανέκδοση του θεωρητικού περιοδικού του Κ.Κ.Ε. «Κομμουνιστική Επιθεώρηση» μέχρι και το 1974, καθώς και του περιοδικού «Διάλογος». Μετά τη μεταπολίτευση οι τίτλοι του «Ριζοσπάστη» και της «Κομμουνιστικής Επιθεώρησης» είχαν εξασφαλιστεί από το Κ.Κ.Ε. και έτσι από το 1974 επανακυκλοφόρησε νόμιμα η εφημερίδα «Η Αυγή», που έκφραζε την Ε.Δ.Α. προδικτατορικά, σαν όργανο της Κεντρικής Επιτροπής του Κ.Κ.Ε. Εσωτερικού. Την περίοδο 1975-1983 το θεωρητικό περιοδικό «Κομμουνιστική Θεωρία και Πολιτική» που αντικαταστάθηκε από το περιοδικό «Η Αριστερά Σήμερα».
Η διάσπαση του Κ.Κ.Ε.
Αυτά τα στελέχη εκπροσωπούσαν μία τάση που από καιρό διαμορφωνόταν, δυσφορούσε για την απόλυτη εξάρτηση του κόμματος από τις επιλογές της σοβιετικής ηγεσίας και έβλεπε με ενδιαφέρον τις εξελίξεις στην Τσεχοσλοβακία και την «Άνοιξη της Πράγας».
Με απόφαση της 12ης Ολομέλειας καθαιρέθηκαν τα τρία διαφωνούντα μέλη του Πολιτικού Γραφείου και περιθωριοποιήθηκαν οι υπόλοιποι. Στην ψηφοφορία που ακολούθησε ο μόνος που μειοψήφησε ήταν ο Πέτρος Ρούσος που όμως δε συντάχτηκε με τους αποχωρήσαντες και παρέμεινε στις γραμμές του Κ.Κ.Ε. που οδηγήθηκε φυσικά στη διάσπαση.
Μεταπολίτευση
Στις πρώτες εκλογές μετά την Μεταπολίτευση το Κ.Κ.Ε. Εσωτερικού συνεργάστηκε μέσω της Ε.Δ.Α., στην οποία συμμετείχε ακόμα, με το Κ.Κ.Ε. στη δημιουργία του συνασπισμού της Ενωμένης Αριστεράς. Η Ενωμένη Αριστερά απέσπασε 464.787 ψήφους και εξέλεξε οκτώ βουλευτές. Η συνεργασία με το ΚΚΕ δεν συνεχίστηκε, και στις εκλογές του 1977 το Κ.Κ.Ε. Εσωτερικού σύναψε τη «Συμμαχία Προοδευτικών και Αριστερών Δυνάμεων» μαζί με την Ε.Δ.Α., τη Σοσιαλιστική Πορεία, τη Χριστιανική Δημοκρατία και τη Σοσιαλιστική Πρωτοβουλία, η οποία και απέσπασε 139.356 ψήφους και εξέλεξε δύο βουλευτές, τον Ηλία Ηλιού από την Ε.Δ.Α. και τον Λεωνίδα Κύρκο από το Κ.Κ.Ε. Εσωτερικού, ο οποίος αργότερα δέχτηκε και σκληρή κριτική για τη συνεργασία αυτή. Η συγκρότηση και η αποτυχία της «Συμμαχίας» έπαιξε σημαντικό ρόλο στην ανάπτυξη διαφωνιών από αριστερή σκοπιά στην ΕΚΟΝ Ρήγας Φεραίος, με αποκορύφωμα τη διάσπαση της οργάνωσης ενόψει της Β' Πανελλαδικής Συνδιάσκεψης το 1978. Οι διαφωνούντες συγκρότησαν αυτοτελή οργάνωση με τον τίτλο ΕΚΟΝ Ρήγας Φεραίος-Β' Πανελλαδική, η οποία εκφραζόταν με το περιοδικό «Αγώνας» και έδρασε μέχρι τις αρχές της δεκαετίας του 1980, κυρίως στο φοιτητικό κίνημα.
Στις εκλογές του 1981, το Κ.Κ.Ε. Εσωτερικού πήρε μέρος αυτόνομο και έλαβε 76.404 ψήφους με ποσοστό μόλις 1,34% και δεν κατάφερε να εκλέξει βουλευτή στη Βουλή των Ελλήνων. Στις ευρωεκλογές του ίδιου χρόνου τα ποσοστά ήταν αρκετά υψηλότερα (5,3%) και εκλέχτηκε ευρωβουλευτής ο Λεωνίδας Κύρκος, γεγονός το οποίο αποδεικνύει την «αιμορραγία» της εκλογικής βάσης του κόμματος προς το ΠΑ.ΣΟ.Κ. καθώς και την επιτυχία του συνθήματος του Ανδρέα Παπανδρέου «όχι ψήφος στη Δεξιά».
Το 4ο Συνέδριο
Στον εσωκομματικό διάλογο που προηγήθηκε του 4ου Συνεδρίου διατυπώθηκαν τέσσερις προτάσεις σχετικά με το μέλλον του κόμματος. Η πρώτη άποψη, με ηγετική φυσιογνωμία το Λεωνίδα Κύρκο, ζητούσε τη «μετεξέλιξη» του κόμματος σε ένα νέο, μη κομμουνιστικό, κόμμα της Αριστεράς, που θα ήταν ανοιχτό σε ευρύτερες συμμαχίες. Η δεύτερη άποψη, που υποστηρίχτηκε από το γραμματέα του κόμματος Γιάννη Μπανιά και τον πρώην γραμματέα Μπάμπη Δρακόπουλο, επεδίωκε την «αναβάθμιση» του κόμματος, τη διατήρηση του κομμουνιστικού χαρακτήρα του και παράλληλα τη ριζοσπαστικοποίησή του. Η λεγόμενη «τρίτη άποψη» ήταν και αυτή υπέρ ενός νέου φορέα της Αριστεράς, έκανε όμως κριτική στην παλαιότερη πορεία του κόμματος από τα αριστερά, και τόνιζε την ανάγκη της σύνδεσής του με τα νέα κοινωνικά κινήματα. Τέλος, η λεγόμενη «τέταρτη άποψη» θεωρούσε ότι οι συνθήκες δεν ήταν ακόμη ώριμες για ριζικές αλλαγές στη φυσιογνωμία του κόμματος.
Στο συνέδριο (Μάιος 1986) υπερίσχυσαν οι προτάσεις για τη δημιουργία ενός νέου, μη κομμουνιστικού φορέα. Τον Ιανουάριο του 1987, 29 μέλη της Κεντρικής Επιτροπής από την τάση της «αναβάθμισης», δήλωσαν ότι δεν πρόκειται να συμμετάσχουν στις διεργασίες για την ίδρυση του νέου φορέα και συγκρότησαν το Κ.Κ.Ε. Εσωτερικού - Ανανεωτική Αριστερά, κίνηση στην οποία συμμετείχε και η πλειοψηφία της ΕΚΟΝ Ρήγας Φεραίος. Τον Απρίλιο του 1987 έγινε το ιδρυτικό συνέδριο του νέου κόμματος που ονομάστηκε Ελληνική Αριστερά (Ε.ΑΡ.) με γραμματέα το Λεωνίδα Κύρκο.
Ρόγκβολοντ
Ο Ρόγκβολοντ (αγγλικά: Rogvolod, Рогволод, λευκορωσικά: Рагвалод) (920 - 978) ήταν ο πρώτος χρονικά Πρίγκιπας του Πόλοτσκ (945 - 978).
Στο Πρώτο Χρονικό, είναι γνωστός ως Рогъволодъ, πιθανώς μία σλαβική έκδοση του αρχαίου νορβηγικού ονόματος Ragnvald. Ήρθε από το εξωτερικό (από τη Σκανδιναβία ή τη Νότια Βαλτική) και εγκαταστάθηκε στο Πόλοτσκ στα μέσα του 10ου αιώνα.
Σύμφωνα με το Πρώτο Χρονικό, ο Βλαδίμηρος Α' του Κιέβου προσπάθησε να συμμαχήσει μαζί του το 980, παίρνοντας ως γυναίκα την κόρη του Ρογκνέντα, αλλά του αρνήθηκε προσβλητικά. Αυτό οδήγησε τον Βλαδίμηρο στο να επιτεθεί και να σκοτώσει τον Ρόγκβολοντ και τους γιους του και στη συνέχεια πήρε τη Ρογκνέντα ως σύζυγό του.
Οικογένεια
Από τον γάμο του είχε δύο γιους και μία κόρη:
Εξωτερικοί σύνδεσμοι
Κατηγορία:Δολοφονημένοι μονάρχες Κατηγορία:Οίκος του Χορφάγκρε Κατηγορία:Βάραγγοι
DIN 31635
Κανόνες
Τα ḥarakāt (αραβικά διακριτικά) fatḥah, kasrah και ḍammah μεταγράφονται ως a, i, u. Η šaddah δημιουργεί διπλό σύμφωνο. Το άρθρο αφομοιώνεται με τα «γράμματα του ήλιου».
Το ʾalif όταν συμβολίζει /aː/ μεταγράφεται ως ā. Το tāʾ marbūṭah (ﺓ) μεταγράφεται ως τελικό h, ή ως -t σε λέξη σε συνεζευγμένη κατάσταση (status constructus).
Η Hamzah έχει πολλές ποικιλίες أ إ ء ئ ؤ ανάλογα με τη θέση της, όλες όμως μεταγράφονται ως 〈ʾ〉. Το αρχικό ʾalif (ا) χωρίς hamzah δεν μεταγράφεται με ʾ, μεταγράφεται μόνο το αρχικό φωνήεν (αν προφέρεται).
Το ʾalif maqṣūrah (ﻯ) μεταγράφεται ως ā και δε διακρίνεται από το ʾalif. Τα μακρά φωνήεντα /iː/ και /uː/ μεταγράφονται ως ī και ū.
Εξωτερικοί σύνδεσμοι
Κατηγορία:Τυποποίηση Κατηγορία:Αλφάβητο
758
Η τρέχουσα σελίδα αφορά το έτος 758 κατά το Γρηγοριανό ημερολόγιο
Θάνατοι
Κατηγορία:Έτη
Πολ Γουόκερ
Ο Πολ Γουόκερ σκοτώθηκε στις 30 Νοεμβρίου το 2013, σε αυτοκινητικό δυστύχημα, μαζί με έναν φίλο του και οδηγό του αυτοκινήτου. Ο πατέρας και η κόρη του Γουόκερ κατέθεσαν ξεχωριστές αγωγές θανάτου εναντίον της porsche, γεγονός που οδήγησε σε διευθέτηση. Την στιγμή του θανάτου του, ο Γουόκερ δεν είχε ολοκληρώσει τα γυρίσματα για το Μαχητές των Δρόμων 7, το οποίο ολοκληρώθηκε με τη βοήθεια των αδερφών του Cody και Caleb. Το τραγούδι See you again του Wiz Khalifa προστέθηκε στο soundtrack της ταινίας, ως αφιέρωμα στον Πολ Γουόκερ.
Πρώτα Χρόνια
Ο Πολ Γουόκερ γεννήθηκε στην πόλη Γκλεντέιλ, που βρίσκεται στην πολιτεία της Καλιφόρνια και ήταν γιος της Σέρυλ, ενός μοντέλου και του Πολ Γουίλιαμ Γουόκερ του τρίτου, ενός παλαιστή. Είχε άλλα πέντε αδέρφια. Ο ίδιος είχε δηλώσει ότι οι πρόγονοι του είναι κυρίως Ιρλανδοί και Γερμανοί, καθώς και Σουηδικής και Αγγλικής καταγωγής. Ένας από τους παππούδες του κατείχε ένα εργοστάσιο αυτοκινήτων για τη Ford στη δεκαετία του 1960. Ήταν ο μεγαλύτερος μαζί με τον δίδυμο αδελφό του, σε ηλικία από τα πέντε αδέρφια του και ανατράφηκε ως μέλος της Εκκλησίας του Ιησού Χριστού των Αγίων των Τελευταίων Ημερών. Μεγάλωσε κυρίως στο Σάνλαντ του Λος Άντζελες και πήγε σχολείο στην Κοιλάδα του Σαν Φερνάντο. Αποφοίτησε τελικά το 1991 από το Village Christian Schools στο Σαν Βάλεϊ του Λος Άντζελες. Μετά το σχολείο, ο Γουόκερ παρακολούθησε διάφορα κολέγια επικοινωνίας στην Νότια Καλιφόρνια, ειδικευμένα στη θαλάσσια βιολογία.
Minions 2: Η Άνοδος του Γκρου
Μετά από δύο χρόνια καθυστέρησης λόγω της πανδημίας COVID-19, το Minions 2: Η Άνοδος του Γκρου έκανε παγκόσμια πρεμιέρα στο Διεθνές Φεστιβάλ Κινουμένων Σχεδίων του Ανσί στις 13 Ιουνίου 2022 και κυκλοφόρησε στους κινηματογράφους στις Ηνωμένες Πολιτείες την 1η Ιουλίου από την Universal Pictures. Η ταινία έλαβε γενικά θετικές κριτικές και θεωρήθηκε ως βελτίωση σε σχέση με την προκάτοχό της από ορισμένους κριτικούς, με επαίνους για τα μουσικά της νούμερα, την ψυχαγωγική αξία για τις οικογένειες, το χιούμορ και την αισθητική της, αν και η πλοκή της επικρίθηκε. Το Minions 2: Η Άνοδος του Γκρου γνώρισε εισπρακτική επιτυχία, με εισπράξεις άνω των 939 εκατομμυρίων δολαρίων παγκοσμίως και καθιστώντας την την τέταρτη πιο κερδοφόρα ταινία του 2022 και την ταινία κινουμένων σχεδίων με τις περισσότερες εισπράξεις της χρονιάς. Η ταινία ήταν αφιερωμένη στη μνήμη της animator Μαντελάιν Μοντέρο, η οποία πέθανε κατά την παραγωγή της ταινίας.
Πλοκή
Το 1976, ο εντεκάχρονος Γκρου ονειρεύεται να γίνει υπερκακός, βοηθούμενος από τα Μίνιονς, τους οποίους έχει προσλάβει να δουλέψουν για αυτόν. Ο Γκρου εκστασιάζεται όταν λαμβάνει μια πρόσκληση για ακρόαση από τους Vicious 6, μια ομάδα υπερκακών με επικεφαλής τώρα την Belle Bottom, που ελπίζει να βρει ένα νέο μέλος για να αντικαταστήσει τον ιδρυτή τους, τον υπερκακό Wild Knuckles, μετά την προδοσία τους και την απόπειρα δολοφονίας των Knuckles κατά τη διάρκεια μία ληστεία για να κλέψουν το Zodiac Stone – μια πέτρα που συνδέεται με τον κινέζικο ζωδιακό κύκλο. Η συνέντευξη του Γκρου δεν πάει καλά, αλλά, προς μεγάλη αγανάκτηση των Vicious 6, καταφέρνει να κλέψει την πέτρα και δραπετεύει με τα Μίνιονς Κέβιν, Στιούαρτ και Μπομπ, παραδίδοντάς το σε έναν άλλο Minion, τον Otto, για φύλαξη.
Στο υπόγειο λημέρι του, ο Γκρου ανακαλύπτει ότι ο Ότο έχει ανταλλάξει την πέτρα με έναν βράχο κατοικίδιων ζώων, με αποτέλεσμα να απολύσει τα Μίνιονς από θυμό πριν πάει μόνος του να τη βρει. Ωστόσο, ο Knuckles απαγάγει τον Γκρου πριν τον πάει στο Σαν Φρανσίσκο και ενημερώνει τα Μίνιονς ότι αν δεν του δώσουν την πέτρα μέσα σε 48 ώρες, ο Γκρου θα σκοτωθεί. Αποτυγχάνοντας να εντοπίσουν την πέτρα, ο Κέβιν, ο Στιούαρτ και ο Μπομπ φεύγουν για το Σαν Φρανσίσκο για να σώσουν τον Γκρου, ενώ ο Ότο φεύγει κυνηγώντας έναν ποδηλάτη που συνειδητοποιεί ότι έχει την πέτρα ως κολιέ. Όταν φτάνουν στο σπίτι του Knuckles, τους κυνηγούν οι καλλιτέχνες του μέχρι που η Δάσκαλος Τσάου, ένας πρώην δάσκαλος Κουνγκ Φου που τώρα βγάζει τα προς το ζην σε μια κλινική βελονισμού, τους σώζει νικώντας τους καραγκιόζηδες.
Η Τσάου αποφασίζει να τους διδάξει Κουνγκ Φου αφού την παρακαλούν να το κάνει, αλλά οι τρεις αποδεικνύονται ανίκανοι μαθητές. Τελειώνοντας πρόωρα την εκπαίδευσή τους, το τρίο επιστρέφει στο σπίτι των Knuckles για να σώσει τον Γκρου. Εν τω μεταξύ, ο Ότο καταφέρνει να συναντήσει και να γίνει φίλος με τον ποδηλάτη στην Κοιλάδα του Θανάτου, ο οποίος δίνει πίσω την πέτρα και τον πηγαίνει στο Σαν Φρανσίσκο. Ο Γκρου αρχίζει να δένεται με τον Knuckles αφού οι χαζομάρες του τον εγκατέλειψαν και αργότερα τον σώζει από το να τον φάνε οι κροκόδειλοι στην πισίνα του. Διδάσκοντας στον Γκρου πώς να γίνει κακός, οι δυο τους ληστεύουν την Τράπεζα του Κακού. Ενώ βρισκόταν στη ληστεία, οi Vicious 6, έχοντας συνειδητοποιήσει ότι ο Knuckles είναι ζωντανός, καταστρέφουν το σπίτι του σε μια προσπάθεια να τον βρουν. Αποτυγχάνοντας να το κάνουν, κατευθύνονται προς την Chinatown, με τον Κέβιν, τον Στιούαρτ και τον Μπομπ να καταδιώκονται.